Telacanthura

Telacanthura aŭ Telakanturoj estas genro de birdoj de la familio de apusedoj. Ili similas laŭ aspekto kaj estas konfuzitaj kun hirundoj, sed ili entute ne estas rilataj al tiuj (vidu ankaŭ artikolon konverĝa evoluo). Ili vivas en Afriko.

La genron Telacanthura enkondukis en 1918 la aŭstralidevena ornitologo Gregory Mathews kun la tipa specio Chaetura ussheri Sharpe, 1870, nome Punkteca pinglovostulo. La genronomo devenas al la grekaj vortoj τελος/telos signife "kompleta" aŭ "fino" kun ακανθα/akantha signife "dorno". alude al dornoj de la vostofino.

Ĝi enhavas la jenajn du speciojn:
 Genro Telacanthura
 Punkteca pinglovostulo aŭ Baobaba apodo, Telacanthura ussheri
 Nigra pinglovostulo aŭ Nigrapuga apodo, Telacanthura melanopygia

Referencoj

Kategorio:Apusedoj
Kategorio:Birdoj de Afriko